فہمیدہ ریاض

فہمیدہ ریاض (ولادت: 28 جولائی 1946ء- 21 نومبر 2018ء) پاکستانی ترقی پسند ادیبہ، شاعرہ، سماجی کارکن برائے حقوق انسانی و حقوق نسواں تھیں۔  ان کی مشہور تصانیف میں گوداوری، خط مرموز اور خانہ آب و گل ہے۔ خانہ آب و گل فارسی زبان کی مشہور مثنوی مولانا روم کا اردو ترجمہ ہے۔15 ادبی کتابوں کی مصنفہ کی پوری زندگی تنازعات سے گھری رہی ہے۔ جب ان کا مجموعہبدن دریدہ منظر عام پر آیا تو ان پر شہوت انگیز اور حساس الفاظ استعمال کرنے کا الزام لگایا گیا۔ انھوں نے شاہ عبد اللطیف بھٹائی اور شیخ ایاز کی کتابوں کا سندھی زبان سے اردو میں ترجمہ کیا ہے۔ فہمیدہ ریاض نے محمد ضیاء الحق کے دور آمریت سے تنگ آ کر پاکستان سے بھارت میں پناہ لی جہاں انھوں نے کئی برس گزار دئے۔ 
ان کا شعری مجموعہ اپنا جرم ثابت ہے جنرل ضیاء الحق کے ظلم و ستم کو بیاں کرتا ہے۔ انھوں نے اس مجموعہ میں اپنا تجربہ بیان کیا ہے۔
تصانیف میں مٹی کی مورت ہوں
اور سب لعل و گہر دونوں ہی کلیات ہیں

 ذاتی زندگی 
فہمیدہ ریاض کی ولادت 28 جولائی 1946ء کو میرٹھ کے ایک تعلیمی خاندان میں ہوئی۔ اس وقت میرٹھ برطانوی حکومت کا حصہ تھا۔ ان کے والد ریاض الدین احمد ایک تعلیم پسند شخص تھے۔ وہ صوبہ سندھ میں تعلیمی نظام کو بہتر بنانے میں مصروف تھے۔  ان کے والد کا تبادلہ ہو گیا اور وہ لوگ حیدراباد میں مقیم ہو گئے۔  ابھی ان کی عمر چار برس ہی تھی کہ والد صاحب کا انتقال ہو گیا اور والدہ نے ان کی پرورش کی۔ انھوں نے ایام طفولت میں اردو اور سندھی زبان سیکھ لی۔ اس کے بعد فارسی سے بھی شناسائی حاصل کی۔  تعلیم مکمل کرنے کے بعد وہ ریڈیو پاکستان سے جڑگئیں۔
کالج سے تعلیم مکمل کرنے کے بعد فہمیدہ ریاض کو ان کے اہل خانہ نے ان کو طے شدہ شادی کرنے پر ابھارا۔ انھوں نے اپنے پہلے شوہر کے ساتھ کچھ برس برطانیہ میں گزارے۔ اس کے بعد طلاق لے کر پاکستان آگئیں۔ اس دوران انھوں نے بی بی سی اردو ریڈیو میں کام کیا اور فلم کاری میں ڈگری حاصل کی۔ اس شادی سے ان کو ایک بیٹی ہے۔ 

دوسری شادی سے ان کو دو اولادیں ہوئیں۔ ان کے دوسرے شوہر کا نام ظفر علی اجان ہے۔ وہ ایک سیاست دان ہیں۔ 

 عملی زندگی اور پاکستان میں تحریکی سرگرمی 
کراچی میں انھوں نے ایک اشتہاری اجنسی میں کام کرنا شروع کیا مگر جلدی ہی اپنا ایک مجلہ جاری کیا۔ اس مجلہ کا انداز کچھ سیاسی اور لبرل تھا جو جنرل ضیاءالحق کو پسند نہ آیا اور ان پر اور ان کے شوہر پر متعدد الزامات لگائے گئے اور یہاں تک کہ ان کے شوہر ظفر کو جیل بھی جانا پڑا۔ بعد میں مجلہ بھی بند ہو گیا۔ 
سنسرشب کے بارے میں وہ کہتی تھیں:

ان کا ماننا تھا کہ“ فیمینزم کے کئی معنی ہو سکتے ہیں۔ میرے نزدیک فینزم کا مطلب یہ ہے کہ مرد کی طرح عورت بھی ایک مکمل انسان ہے جس کی لا محدود ذمہ داریاں ہیں۔ ان کو بھی امریکی کالے یا دلت کی طرح سماجی برابری حاصل کرنے لیے جدوجہد کرنی پڑتی ہے۔ عورتوں کا معاملہ مزید سنگین ہے۔ ان کو سڑک پر بلا جھجک اور بغیر کسی پریشانی کا سامنا کیے ہوئے سڑکوں پر گھومنے کی آزادی ہے۔ ان کو تیرنے، محبت کی شاعری کرنے کی آزادی ہے، بالکل اسی طرح جس طرح مرد بلا کسی روک ٹوک کے کرتے ہیں اور ان پر کوئی اخلاقی پابندی عائد نہیں ہوتی ہے۔ یہ نا انصافی بہت واضح ہے، بہت ظالمانہ اور ناقابل معافی ہے۔ “

 بھارت میں جلا وطنی کی زندگی 
اپنے سیاسی خیالات کی بنا پر ان کو کافی مشکلات کا سامناکرنا پڑا۔ جنرل ضیاءالحق کے دور میں ان پر تقریباً دس مقدمے کیے گئے۔  پاکستان پینل کوڈ کی دفعہ 124A کے تحت ان پر سیڈیشن چارج لگا۔  شوہر کی گرفتاری کے بعد ان کے ایک مداح نے ان کو ضمانت پر رہا کروایا تاکہ پھر سے ان کو جیل نا جانا پڑے اور پھر ان کو اور ان کے دو چھوٹے بچوں اور بہن سمیت مشاعرہ کے بہانے بھارت بھیج دیا جائے۔ اس وقت بھارت کی مشہور شاعرہ امرتا پریتم نے اس ضمن میں موجودہ وزیر اعظم اندرا گاندھی سے اس ضمن میں بات کی اور محترمہ ریاض کو بھارت میں پناہ مل گئی۔ 

ان کے بچوں کو بھارت میں اسکول میں داخلہ مل گیا۔  بھارت میں ان کے کئی رشتہ دار رہتے تھے۔ بعد میں ان کے شوہر جیل سے رہا ہونے کے بعدبھارت آگئے اور ان کے ساتھ رہنے لگے۔ اس خاندان نے تقریباً سات برس جلا وطنی کی زندگی گزاری۔ پھر جنرل محمد ضیاء الحق کی وفات کے بعد بینظیر بھٹو کے ولیمہ کی شام کو وہ بھارت سے پاکستان لوٹ آئیں۔ اس دوران میں ان کا قیام بحیثیت شاعرہ جامعہ ملیہ اسلامیہ دہلی میں رہا۔ اپنی جلاوطنی کے دوران میں انھوں ہندی بھی سیکھ لی تھی۔

 وفات 
72 سال کی عمر میں 21 نومبر 2018ء کو وہ اس دنیا سے چل بسیں۔ 

 منتخب ادبی کتب 
ان کی پہلی شاعری احمد ندیم قاسمی کے فنون میں شائع ہوئی، اس وقت ان کی عمر محض 15 برس تھی۔ 22 سال کی عمر میں ان کا پہلا شعری مجموعہ منظر عام پر آیا۔
سالعنوانناشر 1968ءخط مرموزآج کی کتابیں، کراچیکراچی (ناول)گوداوری (ناول)1967ءپتھر کی زبان (شاعری)نئی آواز جامعہ نگر نئی دہلیکیا تم پورا چاند نہ دیکھو گے (شاعری) ہمرکاب (شاعری) 1973ء بدن دریدہ (شاعری)دھوپ (شاعری)مکتبہ دانیال، کراچی1999آدمی کی زندگی (شاعری)آج کی کتابیں، کراچی1998کھلے دریچے سےوڈا کتاب گھر، کراچیحلقہ میری زنجیر کاادھورا آدمیپاکستان، لٹریچر اینڈ سوسائٹیقافلے پرندوں کےیہ خانہ آب و گل2011سب لعل و گوہر
(شعری کلیات)سنگ میل بپلکیشنز، لاہور 2017ء تم کبیر اوکسفرڈ یونیورسٹی پریس

 حوالہ جات 

زمرہ:1946ء کی پیدائشیں
زمرہ:اردو شعرا
زمرہ:اکیسویں صدی کی پاکستانی مصنفات
زمرہ:اکیسویں صدی کی مصنفات
زمرہ:اکیسویں صدی کے پاکستانی شعرا
زمرہ:اکیسویں صدی کے مترجمین
زمرہ:بیسویں صدی کی پاکستانی مصنفات
زمرہ:بیسویں صدی کی مصنفات
زمرہ:بیسویں صدی کے پاکستانی شعرا
زمرہ:بیسویں صدی کے مترجمین
زمرہ:پاکستانی زیر حراست اور قیدی شخصیات
زمرہ:پاکستانی شاعرات
زمرہ:پاکستانی مترجمین
زمرہ:پاکستانی محققین
زمرہ:پاکستانی نسائیت پسند مصنفین
زمرہ:تمغائے حسن کارکردگی وصول کنندگان
زمرہ:جامعہ ملیہ اسلامیہ کا تدریسی عملہ
زمرہ:ضلع حیدرآباد، پاکستان کی شخصیات
زمرہ:کراچی کے شعرا
زمرہ:میرٹھ کی شخصیات
زمرہ:مہاجر شخصیات
زمرہ:نسائیت پسند پاکستانی
زمرہ:پاکستانی اردو شعرا
زمرہ:بھارت میں پاکستانی تارکین وطن
زمرہ:کراچی کی شخصیات